ZAPISNIK

20. sjednice Vijeća Mjesnog odbora Kupinečki Kraljevec I.,
održane 23.  prosinca,

 s početkom u 19,00 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Ivana Pogačić, potpredsjednica Vijeća.
Predsjedava Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 20. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik sa 19. sjednice. 
      Bez rasprave, jednoglasno (5 “za”), Vijeće prihvaća tekst zapisnika 19. sjednice.      
      Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo slijedeći
dnevni red:
1. Povremeno korištenje prostora mjesne samouprave, Mrakov breg 1, za razdoblje od 1. siječnja do 31. prosinca 2023. 

2. Prijedlog zaključka o prijedlogu poboljšanja javne rasvjete na području Mjesnog odbora Kupinečki Kraljevec I

3. Obavijesti, pitanja i prijedlozi

Ad 1)  Povremeno korištenje prostora mjesne samouprave, Mrakov breg 1, za razdoblje od 1. 
            siječnja do 31. prosinca 2023. 
           Predsjednik Vijeća, Žarko Vučak konstatira da su svi članovi Vijeća primili raspored korištenja prostora MO Kupinečki Kraljevec I. za 2022. godinu  te prijedlog rasporeda za 2023. godinu. Termine za povremeno korištenje prostora MO vijeća mjesnih odbora odobravaju na godinu dana sukladno Zaključku o korištenju prostora mjesne samouprave. Otvara raspravu.
           Nakon kraće rasprave, jednoglasno (5 „za“) je prihvaćen predlaženi raspored korištenja prostora koji je u prilogu zapisnika.        
Ad 2) Prijedlog zaključka o prijedlogu poboljšanja javne rasvjete na području Mjesnog odbora Kupinečki Kraljevec I

Predsjednik, Žarko Vučak kao predlagatelj obrazlaže Prijedlog zaključka.
Član Vijeća, Stjepan Barić iznosi da su u ulici Banovke postavljeni stupovi za javnu rasvjetu prije donošenja predloženog zaključka. Nakon rasprave Vijeće je jednoglasno ( 5 „za“) donijelo 
Z A K LJ U Č A K
o potrebi poboljšanja javne rasvjete na području

Mjesnog odbora Kupinečki Kraljevec I

1. Na osnovu zahtjeva građana Vijeće Mjesnog odbora Kupinečki Kraljevec I. razmotrilo je stanje javne rasvjete na području Mjesnog odbora Kupinečki Kraljevec I i zaključilo da su zahtjevi građana za poboljšanje javne rasvjete opravdani te predlaže Gradskom uredu za obnovu, izgradnju, prostorno uređenje, graditeljstvo, komunalne poslove i promet, da u slijedećim ulicama izvede poboljšanje javne rasvjete:
	R.br.
	Lokacija - ulica
	Opis

	Količina /duljina 

	1. 
	Ograja
	Dva stupa od raskrižja  s ulicom Makov breg i tri stupa od raskrižja s ulicom Kraljevečki brijegi 
	5 stupova ,150 m 

	2. 
	Banovke 


	Tri stupa od raskrižja s Breberničkom cestom
	3 stupa, 90 m 

	3. 
	Brebernička cesta
	Jedan stup na dionici od 90 m bez rasvjete 
	1 stup, 30 m


2. Ovaj zaključak dostavlja se Vijeću Gradske četvrti Brezovica i Gradskom uredu za obnovu, izgradnju, prostorno uređenje, graditeljstvo, komunalne poslove i promet na dalje postupanje.
O b r a z l o ž e n j e

Na osnovu zahtjeva građana, Vijeće Mjesnog odbora Kupinečki Kraljevec I. razmotrilo je stanje javne rasvjete na području Mjesno odbora Kupinečki Kraljevec I.

Vijeće je ocjenilo da su zahtjevi opravdani te predlaže gradnju mreže u slijedećim ulicama:

1. Ograja

Radi se o ulici koju zbog manjeg prometa djeca i mladež koriste za dolazak i odlazak na sportsko rekreacijski centar i školu. Postoje uvjeti da se u ulici postave stupovi. Predlaže se da se dva stupa postave od raskrižja s ulicom Makov breg i tri stupa od raskrižja s ulicom Kraljevečki brijegi čime bi se osiguralo sigurnije kretanje pješaka. 

2. Banovke 

U ulici se nalazi ugostitejski objekat u koji dolazi, posebno vikedom, velik broj posjetitelja koji se u večernjim satima ne snalaze na nepoznatom terenu. Kako su nakon izgradnje javne rasvjete u Breberničkoj cesti ostvareni tehnički uvjeti za poboljšanje rasvjete, Vijeće predlaže se da se ugrade tri stupa od raskrižja s Breberničkom cestom u smjeru ugotiteljskog objekta čime bi se osigurala veća sigurnost prometa na samom raskrižju i početku ulice. 

3. Brebernička cesta 

Ulica povezuje naselje Brebernicu koja nema riješen javni prijevoz s glavnom ulicom. U ulici je izvedena javna rasvjeta, no u sredini je ostala jedna dionica od 90 m bez rasvjete te je potrebno u toj dionici ugraditi jedan dodatni stup.

 Obzirom na navedeno, Vijeće predlaže Gradskom uredu za obnovu, izgradnju, graditeljstvo, komunalne poslove i promet da se u navedenim  ulicama izvede poboljšanje javne rasvjete.

Ad 3) Obavijesti, pitanja i prijedlozi
          Predsjednik Vijeća, Žarko Vučak informira članove Vijeća o uspješnoj organizaciji Adventa u Kupinečkom Kraljevcu. Zahvaljuje potpredsjednici Vijeća, Ivani Pogačić na velikom doprinosu u organizaciji i angažmanu oko donacije kućica što ostaje na korištenju za potrebe organizacije raznih manifestacija u Kupinečkom Kraljevcu. 
          Dovršeno u 21,35 sati.
         Zapisnik izradila:

            Lidija Špišić
     KLASA: 024-08/22-003/2607
     URBROJ: 251-13-11-8/005-22-2
     Kupinečki Kraljevec,  23. prosinca 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
